Publication: Magyar Közlöny
Issue: MK-2010-197 (Year: 2010, Number: 197)
Era: contemporary
Section: 2. melléklet a 30/2010. (XII. 23.) NFM rendelethez
Paragraph Index: 2218

2. melléklet a 30/2010. (XII. 23.) NFM rendelethez Alapvetõ követelmények 1. Általános követelmények 1.1. Biztonság 1.1.1. A biztonság szempontjából kritikus rendszerelemek, fõleg a vonatforgalommal kapcsolatos rendszerelemek tervezését, gyártását és összeszerelését,üzemeltetését, karbantartását, felügyeletét és ellenõrzésétúgy kell elvégezni, hogy a hálózatra elõírt követelményeknek – beleértve egyes korlátozott üzemmódok által meghatározott helyzeteket is – garantálja a biztonságot. 1.1.2. A kerék/sín érintkezésre vonatkozó paraméterek feleljenek meg azoknak a futóstabilitási követelményeknek, amelyek a legnagyobb engedélyezett sebesség alkalmazása esetén is garantálják a biztonságos közlekedést. A fékberendezésre vonatkozó paramétereknek biztosítaniuk kell, hogy a vonat egy megadott féktávolságon belül, a legnagyobb engedélyezett sebességgel történõ közlekedés esetén is megálljon. 1.1.3. A felhasználtrendszerelemeknekteljesélettartamuk alatt bírniuk kella rendszerelemüzeme soránfellépõrendes vagy rendkívüli igénybevételt. A véletlen meghibásodásokból eredõ, és a biztonságot veszélyeztetõ rendkívüli események bekövetkezésének kockázatát a megfelelõ eszközök alkalmazásával a legkisebbre kell csökkenteni. 1.1.4. A helyhez kötött létesítmények és a jármûvek tervezése és a felhasznált anyagok kiválasztása során arra kell törekedni, hogy tûz esetén a lehetõ legnagyobb mértékben korlátozza a tûz és füst keletkezését, terjedését és hatását. 1.1.5. Az utasok által kezelt eszközöket úgy kell megtervezni, kialakítani, hogy azok abban az esetben se veszélyeztessék az eszköz biztonságos mûködését vagy az utasok egészségét és biztonságát, ha elõre látható módon, ám a kiadott használati utasításnak nem megfelelõen használják õket. 1.2. Megbízhatóság és rendelkezésre állás A vasúti szerelvény mozgásában részt vevõ rögzített és mozgó rendszerelemek ellenõrzését és karbantartását úgy kell megszervezni és végrehajtani, hogy az elõírt feltételek mellett biztosított legyen a rendszerelemek elvárt szintû üzemkészsége. 1.3. Egészségvédelem 1.3.1. A vonatokon és a vasúti infrastruktúra létesítményeiben tilos olyan anyagok felhasználása, amelyek használati módjuknál fogva a hozzáférõ személyek életét, testi épségét, egészségét veszélyeztethetik. 1.3.2. Ezeket az anyagokat olyan módon kell kiválasztani, felhasználni és alkalmazni, hogy – különösen tûz esetén – korlátozzák az egészségre ártalmas gõzök vagy gázok kibocsátását. 1.4. Környezetvédelem 1.4.1. A vasúti rendszer megépítésének és üzemeltetésének környezeti hatásait a rendszer tervezési szakaszában kell felmérni és figyelembe venni, összhangban a hatályos környezetvédelmi elõírásokkal. 1.4.2. A vonatokban és az infrastruktúra létesítményeiben felhasznált anyagoknak – különösen tûz esetén – meg kell akadályozniuk a környezetre káros és veszélyes gõzök és gázok kibocsátását. 1.4.3. A jármûveket és az energiaellátási rendszereket úgy kell tervezni és gyártani, hogy elektromágnesesség szempontjából összeegyeztethetõk legyenek azokkal a létesítményekkel, berendezésekkel, köz-, illetve magánhálózatokkal, amelyekkel esetlegesen interferálnának. 1.4.4. A vasúti rendszer mûködtetése során be kell tartani a zajvédelemre vonatkozó hatályos elõírásokat. 1.4.5. Elõírásszerûkarbantartásiállapotesetén, a vasúti rendszer üzemeltetése nem okozhata pálya közelébenelhelyezkedõ területeken megengedhetetlen mértékû talajrezgést. 1.5. Mûszaki összeegyeztethetõség Az infrastruktúra és a helyhez kötött berendezések mûszaki jellemzõinek összhangban kell lenniük egymással és a vasúti rendszerben alkalmazott vonatok jellemzõivel. Amennyiben a hálózat bizonyos szakaszain a megfelelõség biztosítása nehezen valósítható meg, a jövõbeni összeegyeztethetõséget lehetõvé tevõ ideiglenes megoldásokat lehet bevezetni. 2. Az egyes alrendszerekre vonatkozó követelmények 2.1. Infrastruktúra 2.1.1. Biztonság Megfelelõ intézkedéseket kell tenni a létesítményekhez való jogosulatlan hozzáférés vagy behatolás megakadályozása érdekében. Különösen a vonatok állomásokon történõ áthaladása esetén, meg kell hozni a szükséges intézkedéseket a személyi sérülés kockázatával járó veszélyek korlátozására. A mindenki számára hozzáférhetõ infrastruktúra berendezéseket úgy kell megtervezni és kialakítani, hogy az csökkentse a személyi biztonságot veszélyeztetõ kockázatokat (stabilitás, tûzvédelem, átjárás, evakuálás, peronok stb.). Meg kell hozni a szükséges rendelkezéseket a nagyon hosszú alagutak és aluljárók sajátos biztonsági feltételeinek figyelembevétele érdekében. 2.2. Energia 2.2.1. Biztonság Az energiaellátási rendszer mûködése, mûködtetése nem veszélyeztetheti sem a vonatok, sem a személyek (utasok, üzemeltetõ személyzet, a pálya mellett lakók és harmadik felek) biztonságát. 2.2.2. Környezetvédelem A villamos-vagy a hõenergia-ellátásirendszerekmûködése nem terhelheti a környezetet a megengedett határértéken túl. 2.2.3. Mûszaki összeegyeztethetõség A villamos- és hõenergia-ellátási rendszereknek: 2.2.3.1. biztosítaniuk kell a vonatok számára a meghatározott teljesítményértékek elérését, 2.2.3.2. a villamosenergia-ellátási rendszereknek összhangban kell lenniük a vontató jármûvek áramszedõivel. 2.3. Ellenõrzõ-, irányító-, jelzõ- és biztosítóberendezések 2.3.1. Biztonság A transzeurópai vasúti rendszerben alkalmazott ellenõrzõ, -irányító, jelzõ- és biztosítóberendezések és eljárások tegyék lehetõvé, hogy a vonatok a hálózatra meghatározott biztonsági követelményeknek megfelelõen közlekedhessenek, és korlátozott üzemmód esetén is biztosítsák a közlekedni engedélyezett vonatok biztonságos áthaladását. 2.3.2. Mûszaki összeegyeztethetõség Az összeegyeztethetõ ellenõrzõ, -irányító, jelzõ- és biztosítóberendezések alkalmazásának elfogadása után gyártott vagy kifejlesztett minden új infrastrukturális elemnek és jármûnek meg kell felelnie ezeknek a rendszereknek. A fedélzeti ellenõrzõ, -irányító, jelzõ- és biztosítóberendezéseknek, a transzeurópai vasúti rendszer teljes hálózatán lehetõvé kell tenniük a meghatározott feltételek melletti folyamatos üzemeltetést. 2.4. Gördülõállomány 2.4.1. Biztonság A jármûvek szerkezetét, illetve a jármûvek közötti kapcsolóberendezéseket úgy kell megtervezni, hogy ütközés vagy kisiklás esetén védjék az utastereket és a vezetõállást. Az elektromos berendezések nem veszélyeztethetik a biztonságot, az ellenõrzõ-, jelzõ- és biztosítóberendezések mûködését. A fékezési eljárás és az alkalmazott féknyomás legyen összeegyeztethetõ a vasúti pályával és mûtárgyakkal, és a biztosítóberendezési rendszerekkel. Intézkedéseket kell hozni a feszültség alatt levõ alkatrészekhez történõ illetéktelen hozzáférés megakadályozására, a személyi biztonság védelme érdekében. Biztosítani kell olyan eszközök utasok számára történõ rendelkezésre állását, melyek segítségével veszély esetén értesíthetik a jármûvezetõt és a kísérõszemélyzetet. A vasúti személykocsik ajtóit az utasok biztonságát garantáló záró- és nyitórendszerrel kell ellátni. Gondoskodni kell vészkijáratokról és azok jelzésérõl. Megfelelõ intézkedéseket kell hozni a nagyon hosszú alagutak és aluljárók különleges biztonsági feltételeinek figyelembevételével. A vonatokon kötelezõ a megfelelõ fényerejû és mûködési idejû vészvilágítási rendszer alkalmazása. A vonatokat fel kell szerelni az utasok – utazószemélyzet által történõ – megfelelõ tájékoztatására alkalmas hangos utastájékoztató rendszerrel. 2.4.2. Megbízhatóság és rendelkezésre állás A jármûvek létfontosságú berendezéseit, így különösen a futó-, vontató-, fékberendezéseit, szabályozó és vezérlõ rendszerét úgy kell megtervezni, hogy a vonat különleges korlátozó feltételek esetén is továbbközlekedhessen, a mûködõképes berendezések károsítása nélkül. 2.4.3. Mûszaki összeegyeztethetõség Az elektromos berendezéseknek alkalmasnak kell lenniük az együttmûködésre az ellenõrzõ-, irányító- és jelzõberendezésekkel. Villamos vontatás esetén az áramszedõk legyenek alkalmasak a transzeurópai vasúti rendszer különbözõ energiaellátási rendszerein történõ közlekedésre. A jármûvek jellemzõi – figyelemmel az éghajlati viszonyokra – tegyék lehetõvé a közlekedést minden olyan vasúti pályán, amelyen közlekedésüket tervezték. 2.4.4. Ellenõrzések A vontató jármûveket, beleértve a motorvonatok és ingavonati szerelvények vezérlõkocsijait, adatrögzítõ berendezéssel kell felszerelni, és gondoskodni kell a berendezés által rögzített adatok egységes feldolgozásáról. 2.5. Karbantartás 2.5.1. Egészségvédelem és biztonság A karbantartó telepeken, mûhelyekben alkalmazott mûszaki létesítményeknek és eljárásoknak garantálniuk kell az alrendszer biztonságos mûködtetését, nem veszélyeztethetik a személyzet és harmadik személyek egészségét és biztonságát. 2.5.2. Környezetvédelem A karbantartó telepeken, mûhelyekben alkalmazott mûszaki létesítmények és eljárások által okozott környezeti hatások nem haladhatják meg a megengedett határértékeket. Fokozott figyelmet kell fordítani a hulladékkezelési követelmények betartására, különös tekintettel a keletkezõ veszélyes hulladékokra. 2.5.3. Mûszaki összeegyeztethetõség A jármûvekkarbantartólétesítményeiolyanoklegyenek,hogy minden olyanjármûvöntegyék lehetõvéa biztonságos, azegészségvédelmiésergonómiaikövetelményeknekmegfelelõmunkavégzést,amelyekrealétesítményttervezték. 2.6. Forgalmi szolgálat és üzemirányítás 2.6.1. Biztonság A hálózatüzemeltetési szabályok összehangolása, valamint a jármûvezetõk, az utazó és a forgalomirányító személyzet képesítése szavatolja a biztonságos üzemeltetést, figyelemmel a határátlépéssel járó és a belföldi szolgáltatások követelményeinek eltéréseire. A karbantartási tevékenységet és annak gyakoriságát, a karbantartó és vizsgálati helyek személyzetének képzését és képesítését, valamint az érintett üzemeltetõk által az irányítási és karbantartási központokban bevezetett minõségbiztosítási rendszert úgy kell kialakítani és alkalmazni, hogy az garantálja a magas szintû üzembiztonságot. 2.6.2. Megbízhatóság és rendelkezésre állás A magas megbízhatósági és rendelkezésre állási szintet a karbantartó és vizsgálati helyek személyzetének képzésével, valamint az érintett üzemeltetõk által az irányítási és karbantartási központokban bevezetett minõségbiztosítási rendszer útján kell elérni. 2.6.3. Mûszaki összeegyeztethetõség A hálózatüzemeltetési szabályokat, valamint a jármûvezetõk és az utazószemélyzet, illetve a forgalomirányító személyzet képesítését oly módon kell összehangolni, hogy az biztosítsa a vasúti rendszer hatékony üzemeltetését, tekintetbe véve a határátlépéssel járó és a belföldi szolgáltatások követelményeinek eltéréseit. 2.7. Telematikai alkalmazások személyszállítási és árufuvarozási szolgáltatásokhoz 2.7.1. Mûszaki összeegyeztethetõség A telematikai alkalmazásokra vonatkozó alapvetõ követelmények garantálják a szolgáltatások minõségének egy minimális szintjét az utasok és árufuvarozók részére, különösen a mûszaki összeegyeztethetõség tekintetében. Intézkedéseket kell tenni a következõk biztosítása érdekében: 2.7.1.1. az adatbázisok, szoftverek és adatátviteli jegyzõkönyvek fejlesztését úgy kell megoldani, hogy az lehetõvé tegye a maximális adatcserét a különbözõ alkalmazások és üzemeltetõk között, kivéve a bizalmas kereskedelmi adatok kezelését, 2.7.1.2. az információk könnyen hozzáférhetõek legyenek a felhasználók számára. 2.7.2. Megbízhatóság és rendelkezésre állás Az adatbázisok, szoftverek és adatátviteli rendszerek használatának, kezelésének, aktualizálásának és karbantartásának biztosítania kell a rendszerek hatékonyságát és a szolgáltatás minõségét. 2.7.3. Egészségvédelem Az adott rendszerek és felhasználók közötti kapcsolódási pontoknak ki kell elégíteniük a minimális ergonómiai és egészségvédelmi elõírásokat. 2.7.4. Biztonság Garantálni kell az adatok megfelelõ integritását és megbízhatóságát a biztonsággal kapcsolatos információk tárolása és továbbítása során.

Source: https://magyarkozlony.hu/hivatalos-lapok/8d3e60a013c919e795a8225b7f863469c2cbf88e/dokumentumok/6f7aeb9bc09c303eddb926cd21d9f66ad41e41ee/letoltes